वहीं क्रिकेट के भगवान माने जाने वाले सचिन तेंदुलकर के बेटे अर्जुन तेंदुलकर को भी अनुज रावत की अगुवाई वाली उस भारतीय अंडर-19 टीम में शामिल किया गया है, जिसे अगले महीने यानी जुलाई में श्रीलंका का दौरा कर चार दिवसीय और वन-डे मैच खेलने हैं। इनमें से 18 वर्षीय ऑलराउंडर अर्जुन को चार दिवसीय मैचों में खेलने का मौका मिल सकता है, अलबत्ता उन्हें पांच मैचों की वन-डे सीरीज के लिए टीम में शामिल नहीं किया गया है। मालूम हो कि अर्जुन उन अंडर-19 क्रिकेटरों के ग्रुप में शामिल थे, जिन्हें जोनल क्रिकेट एकेडमी में कैंप करवाया गया था।